Държавен вестник, бр. 96, 2020 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  96
BG със следното съдържание: „Имитиращи 
продукти, съдържащи в състава си мляко“ са 
продукти, които съдържат в състава си мляко 
и мазнини и/или протеини от немлечен про-
изход.“ В базата данни на уебсайта на TRIS 
липсват данни да са постъпили негативни 
становища от Комисията и/или от останалите 
държави членки срещу самото дефиниране на 
понятието „имитиращи продукти, съдържащи 
в състава си мляко“, както и относно съдър-
жанието на предложената дефиниция. След 
това редакцията на разпоредбата е променена 
и в оспорената є редакция тя е със следното 
съдържание:
„Имитиращи продукти, съдържащи в 
състава си мляко“ са продукти, наподобява-
щи изброените в приложението към чл. 3, в 
които една или повече млечни съставки са 
заменени с частични или пълни заместители, 
като мазнини и/или протеини от немлечен 
произход, с изключение на продукти на рас-
тителна основа, при производството на които 
са вложени не повече от 10 на сто мляко или 
млечни съставки.“
Актуалното съдържание на определението 
не повтаря разпоредба от вторичното право на 
ЕС в областта на храните и информацията за 
тях, поради което ответникът не е бил неком-
петентен да дефинира понятието „имитиращи 
продукти, съдържащи в състава си мляко“. 
Освен че тази норма-определение не проти-
воречи на правото на ЕС, тя е в съответствие 
и с националното законодателство, тъй като 
обяснява израз, който се повтаря няколко пъти 
в наредбата, и се намира на точното място 
в нея съобразно изискването на чл. 32, ал. 2, 
т. 3 от Указ № 883 от 1974 г. за прилагане на 
Закона за нормативните актове. 
Относно спазването на процедурата по 
националното право:
Процедурата за приемането на подзаконов 
нормативен административен акт е регламен-
тирана в чл. 26 – 28 от Закона за норматив-
ните актове.
В конкретния случай от данните в адми-
нистративната преписка се установява, че 
процедурата за приемане на постановлението 
за изменение на наредбата е с времетраене 
повече от две години. Промяната в наредбата, 
касаеща и оспорените разпоредби, е предло-
жена от министъра на земеделието, храните и 
горите и е обсъждана на Консултативния съвет 
по животновъдство към МЗХ на 1 юни 2016 г., 
а постановлението на МС за изменението на 
наредбата е прието на 4 юли 2018 г., с което 
обаче според настоящия съдебен състав не се 
нарушава някой или някои от принципите, 
установени в чл. 26, ал. 1 ЗНА.
В ал. 1 на чл. 26 ЗНА са предвидени прин-
ципите, които трябва да се спазват в процеса 
на изработването на проекта на нормативен 
акт, и това са принципите на необходимост, 
обоснованост, предвидимост, откритост, съг-
ласуваност, субсидиарност, пропорционалност 
и стабилност. Нормативната уредба от ал. 2 
на чл. 26 до чл. 28 (вкл.) е гаранция за спаз-
ването на посочените принципи и ако тя е 
спазена точно от компетентния орган, следва 
да се приеме, че процесът на изработване на 
съответния нормативен акт е съответен на 
посочените принципи.
В чл. 26, ал. 2 ЗНА е регламентирано 
изискването в процеса по изработване на 
проекта на нормативен акт да се провеждат 
обществени консултации с гражданите и 
юридическите лица. От документите в из-
пратената по делото преписка става ясно, че 
вносителят на въпросния проект за изменение 
на наредбата е министърът на земеделието, 
храните и горите. От заседанието на Консул-
тативния съвет по животновъдство към МЗХ, 
проведено на 1 юни 2016 г., стенографският 
протокол от което е представен по делото, 
са обсъдени подготвяните промени в наред-
бата. От обръщението на министър Танева 
при откриване на заседанието става ясно, 
че на него са присъствали представители на 
браншови организации и фермери. Готвените 
промени в наредбата са докладвани подроб-
но от д-р Димитров (чия­то длъжност не е 
отбелязана в протокола), имало е множество 
коментари и предложения от присъстващите 
на заседанието, вкл. и от представителя на 
Българската асоциация на фермерите. При 
тези данни настоящият съдебен състав при-
ема, че в конкретния случай изискването на 
чл. 26, ал. 2 ЗНА е спазено.
Алинея 3 на чл. 26 ЗНА изисква преди 
внасянето на проекта на нормативен акт за 
издаване или приемане от компетентен ор-
ган той да бъде публикуван от съставителя 
му заедно с мотивите, съответно доклада и 
предварителната оценка на въздействието 
по чл. 20. Когато съставителят на проекта е 
орган на изпълнителната власт, публикува-
нето се извършва на Портала за обществени 
консултации.
На лист 352-ри от делото се намира извад-
ка от Портала за обществени консултации, 
от коя­то се вижда, че на този портал на 
14.05.2018 г. е публикуван проект на постанов­
ление на МС за изменение и допълнение на 
Наредбата за специфичните изисквания към 
млечните продукти, приета с Постановление 
№ 119 на МС от 2012 г., както и проект на 
доклад (мотиви), частична предварителна 
оценка на въздействието, становища на 
дирекция „Модернизация на администраци-
ята“ на МС, становище на Елеонора Серги-
ева, получено по ел. поща (14 юни 2018 г.), 
справка за отразяване на предложенията и 
становищата. Като „целева група“ са посо-
чени всички заинтересовани, а като дата на 
приключване – 14.06.2018 г. От тази извадка 
се установява, че са изпълнени изискванията 
на чл. 26, ал. 3, 4 и 5 АПК.